**ฏอฆูต** (อาหรับ: طاغوت พหุพจน์: เฏาะวาฆีต ความหมายโดยกว้าง: "ไปไกลเกินขอบเขต" หรือ ระบุเป็น "ความสูง" หรือ "จุดสูงสุด" มาจากคำว่า ฏอฆิยะฮ์ طاغية แปล. ทรราช) เป็นอภิธานศัพท์ศาสนาอิสลามแสดงถึงการสักการะสิ่งอื่นใดนอกจากพระเจ้า ในเทววิทยาอิสลาม คำนี้มักใช้กับการบูชายัญเลือดแก่เทวรูปหรือมารของพวกนอกศาสนา
ในปัจจุบัน คำนี้สามารถใช้กับอำนาจเผด็จการ ซึ่งมาจากซูเราะฮ์ อันนิซาอ์ อายะฮ์ที่ 60 นักปราชญ์อิสลามสมัยใหม่ ซัยยิด อะบุล อะลา เมาดูดีย์ นิยาม *ฏอฆูต* ในตัฟซีรของเขาเป็นสิ่งมีชีวิตที่ไม่ได้แค่ก่อกบฎต่อพระเจ้าเท่านั้น แต่ได้ล่วงละเมิดเจตจำนงของตนเองด้วย เนื่องจากการเชื่อมโยงเหล่านี้ ทำให้ในปัจจุบัน คำนี้ถูกใช้แก่คนหรือกลุ่มที่ต่อต้านอิสลามและตัวแทนของลัทธิจักรวรรดินิยมทางวัฒนธรรมตะวันตก ซึ่งใช้มาตั้งแต่การปฏิวัติอิหร่านของรูฮุลลอฮ์ โคมัยนี

ศัพทมูลวิทยา
------------

นักบูรพคดีศึกษาส่วนใหญ่กล่าวว่าคำนี้มาจากภาษาเอธิโอเปียว่า *amlaka gebt* หมายถึง *แปลก, เทพต่างชาติ* ที่ศาสดามุฮัมมัดตีความถึงรูปปั้นหรือ *พระเจ้าปลอม*

หรือคำในภาษาอาหรับมาจากรากสามอักษรของ ط-غ-ت ซึ่งหมายถึง "ข้ามขอบเขต, ล้ำเส้นขอบเขต" หรือ "ก่อกบฎ"

ในอัลกุรอาน
-----------

คำว่า *ฏอฆูต* ปรากฎอยู่ในอัลกุรอาน 8 ครั้ง ในอาระเบียก่อนการมาของอิสลาม อิงถึงเทพเจ้าของพวกนอกรีต เช่น อัลลาต และอัลอุซซา

> "เจ้ามิได้มองดูบรรดาผู้ที่ได้รับส่วนหนึ่งจากคัมภีร์ดอกหรือ? โดยที่พวกเขาศรัทธาต่ออัลญิบติ และอัฏ-ฏอฆูต และกล่าวแก่บรรดาผู้ปฏิเสธศรัทธา ว่า 'พวกเขาเหล่านี้แหละเป็นผู้อยู่ในทางที่เที่ยงตรงกว่าบรรดาผู้ศรัทธาทั้งหลาย"
> 
> — กุรอาน ซูเราะฮ์ที่ 4 (อันนิซาอ์), อายะฮ์ที่ 51

โองการนี้อิงจากเหตุการณ์จริงที่กลุ่มของผู้ปฏิเสธชาวมักกะฮ์ไปหาชาวยิวที่โดดเด่นสองคนเพื่อหารือถึงความจริงในคำสอนของมุฮัมมัด และกล่าวว่าพวกนอกรีตมีเส้นทางที่เที่ยงตรงกว่ามุสลิม

> "เจ้ามิได้มองดูบรรดาผู้ที่อ้างตนว่าพวกเขาศรัทธาต่อสิ่งที่ถูกประทานลงมาแก่เจ้าและสิ่งที่ถูกประทานลงมาก่อนเจ้าดอกหรือ ? โดยที่เขาเหล่านั้นต้องการที่จะให้การแก่อัฏฏอฆูต ทั้ง ๆ ที่พวกเขาถูกใช้ให้ปฏิเสธมันและชัยฏอนนั้นต้องการที่จะให้พวกเขาหลงทางที่ห่างไกล"
> 
> — กุรอาน ซูเราะฮ์ที่ 4 (อันนิซาอ์), อายะฮ์ที่ 60

*ฏอฆูต* ในภาษาอาหรับมีความหมายหลากหลาย เพื่ออิงถึงรูปปั้น, ทรราชจำเพาะ, เทพยากรณ์ หรือศัตรูของท่านศาสดา

> "บรรดาผู้ที่ศรัทธานั้น พวกเขาจะต่อสู้ในทางของอัลลอฮฺ และบรรดาผู้ปฏิเสธศรัทธานั้น พวกเขาจะต่อสู้ในทางของอัฎ-ฎอฆูต ดังนั้นพวกเจ้าจงต่อสู้บรรดาสมุนของชัยฏอนเถิด แท้จริงอุบายของชัยฏอนนั้นเป็นสิ่งที่อ่อนแอ"
> 
> — กุรอาน ซูเราะฮ์ที่ 4 (อันนิซาอ์), อายะฮ์ที่ 76

อีกครั้งที่คำว่า *ฏอฆูต* ใช้เจาะจงถึงมารที่พวกกุเรชบูชา

> "ไม่มีการบังคับใดๆ (ให้นับถือ) ในศาสนา อิสลาม แน่นอน ความถูกต้องนั้นได้เป็นที่กระจ่างแจ้งแล้วจากความผิด ดังนั้นผู้ใดปฏิเสธศรัทธาต่ออัฎ-ฎอฆูต และศรัทธาต่ออัลลอฮฺแล้ว แน่นอนเขาได้ยึดห่วงอันมั่นคงไว้แล้ว โดยไม่มีการขาดใด ๆ เกิดขึ้นแก่มัน และอัลลอฮฺนั้นเป็นผู้ทรงได้ยิน ผู้ทรงรอบรู้"
> 
> — กุรอาน ซูเราะฮ์ที่ 2 (อัลบะเกาะเราะฮ์), อายะฮ์ที่ 256

ดูเพิ่ม
-------

* อิฟรีต
* ญิน
* มุนาฟิก
* มุอ์มิน
* *ชิรก์*
* เตาฮีด

อ้างอิง
-------

1. ↑  Nünlist, Tobias (2015). *Dämonenglaube im Islam* (ภาษาเยอรมัน). Walter de Gruyter. p. 210. ISBN 978-3-110-33168-4.
2. 1 2 3  Momen, Moojan. (1995). "Țāghūt". In John L. Esposito. *The Oxford Encyclopedia of the Modern Islamic World*. Oxford: Oxford University Press.
3. ↑  Mawdudi, 1988, vol.1, pp.199-200
4. ↑  Bellamy, James A. (2001). "Textual Criticism of the Koran". *Journal of the American Oriental Society*. **121** (1): 1–6. JSTOR 606724.
5. ↑  Mir, Mustansir (2007). *Understanding the Islamic Scripture*. New York: Pearson Longman. p. 55. ISBN 978-0-321-35573-7.
6. ↑  Fahd, T.; Stewart, F. H. (2012). "Ṭāg̲h̲ūt". ใน Bearman, P.; Bianquis, Th.; Bosworth, C. E.; van Donzel, E.; Heinrichs, W. P. (บ.ก.). *Encyclopaedia of Islam* (Second ed.). doi:10.1163/1573-3912\_islam\_COM\_1147. ISBN 9789004161214, 1960-2007
7. ↑  อัลกุรอาน 4:51
8. ↑  See Abdel Haleem Oxford Translation p.87 notes
9. ↑  อัลกุรอาน 4:60
10. ↑  See Abdel Haleem Oxford Translation of the Qur'an p.89
11. ↑  Abdel Haleem Oxford Translation p.91
12. ↑  อัลกุรอาน 4:76
13. ↑  Dr. Shmuel Bar *Lebanese Hizballah – Political, Ideological and Organizational Highlights*  29 October 2006 p. 6
14. ↑  อัลกุรอาน 7:256